Ennakkoratkaisupyyntö, jonka Krajský súd v Prešove on esittänyt 7.7.2006 - František Koval'ský v. Mesto Prešov ja Dopravný podnik Mesta Prešov as
(Asia C-302/06)
Oikeudenkäyntikieli: slovakia
Ennakkoratkaisua pyytänyt tuomioistuin
Krajský súd v Prešove
Pääasian asianosaiset
Kantaja: František Koval'ský
Vastaajat: Mesto Prešov ja Dopravný podnik Mesta Prešov as
Ennakkoratkaisukysymykset
Onko ihmisoikeuksien ja perusvapauksien suojaamiseksi tehdyn yleissopimuksen lisäpöytäkirjan 1 artiklan toista kohtaa, joka koskee valtioiden oikeutta saattaa voimaan lakeja omaisuuden käytön valvomiseksi, tulkittava siten, että niiden on oltava yhteensopivia sekä yleisen edun että kansainvälisen oikeuden yleisten periaatteiden kanssa?
Myönnetäänkö ihmisoikeuksien ja perusvapauksien suojaamiseksi tehdyn yleissopimuksen lisäpöytäkirjan 1 artiklassa luonnollisille henkilöille ja oikeushenkilöille omaisuudensuoja omaisuuden arvosta riippumatta?
Miten kansainvälisen oikeuden yleiset periaatteet voidaan määrittää ja konkretisoida ihmisoikeuksien ja perusvapauksien suojaamiseksi tehdyn yleissopimuksen lisäpöytäkirjan 1 artiklaa sovellettaessa?
____________